CELEX: 32021R2093
Language: hr
Date: 2021-11-29 00:00:00
Title: Provedbena uredba Komisije (EU) 2021/2093 оd 29. Studenoga 2021. o odobrenju dinatrijeva 5’-gvanilata kao dodatka hrani za sve životinjske vrste (Tekst značajan za EGP)

30.11.2021   
               
               
                  HR
               
               
                  Službeni list Europske unije
               
               
                  L 427/169
               
            
         PROVEDBENA UREDBA KOMISIJE (EU) 2021/2093
         оd 29. Studenoga 2021.
         o odobrenju dinatrijeva 5’-gvanilata kao dodatka hrani za sve životinjske vrste
         (Tekst značajan za EGP)
         EUROPSKA KOMISIJA,
         uzimajući u obzir Ugovor o funkcioniranju Europske unije,
         uzimajući u obzir Uredbu (EZ) br. 1831/2003 Europskog parlamenta i Vijeća od 22. rujna 2003. o dodacima hrani za životinje (1), a posebno njezin članak 9. stavak 2.,
         budući da:
         
                     (1)
                  
                  
                     Uredbom (EZ) br. 1831/2003 propisano je odobravanje dodataka hrani za životinje te osnove i postupci za izdavanje odobrenja.
                  
               
                     (2)
                  
                  
                     U skladu s člankom 7. Uredbe (EZ) br. 1831/2003 podnesen je zahtjev za odobrenje dinatrijeva 5’-gvanilata. Uz zahtjev su priloženi podaci i dokumenti propisani člankom 7. stavkom 3. Uredbe (EZ) br. 1831/2003.
                  
               
                     (3)
                  
                  
                     Zahtjev se odnosi na odobrenje dinatrijeva 5’-gvanilata kao dodatka hrani za sve životinjske vrste i njegovo razvrstavanje u kategoriju dodataka „osjetilni dodaci”, funkcionalnu skupinu „aromatske tvari”.
                  
               
                     (4)
                  
                  
                     Podnositelj zahtjeva zatražio je da se dinatrijev 5’-gvanilat odobri i za uporabu u vodi za piće. Međutim, Uredbom (EZ) br. 1831/2003 nije dopušteno odobravanje „aromatskih tvari” za uporabu u vodi za piće. Stoga ne bi trebalo dopustiti uporabu dinatrijeva 5’-gvanilata u vodi za piće.
                  
               
                     (5)
                  
                  
                     Europska agencija za sigurnost hrane („Agencija”) u svojem je mišljenju od 5. svibnja 2021. (2) zaključila da dinatrijev 5’-gvanilat u predloženim uvjetima uporabe nema štetan učinak na zdravlje životinja, zdravlje ljudi i okoliš.
                  
               
                     (6)
                  
                  
                     Agencija je nadalje zaključila da je dinatrijev 5’-gvanilat učinkovit u pojačavanju okusa hrane za životinje. Isto tako, potvrdila je izvješće o metodama analize dodatka hrani za životinje koje je dostavio referentni laboratorij osnovan Uredbom (EZ) br. 1831/2003.
                  
               
                     (7)
                  
                  
                     Procjena dinatrijeva 5’-gvanilata pokazala je da su ispunjeni uvjeti za odobrenje iz članka 5. Uredbe (EZ) br. 1831/2003. U skladu s tim trebalo bi odobriti uporabu te tvari kako je navedeno u Prilogu ovoj Uredbi.
                  
               
                     (8)
                  
                  
                     U cilju bolje kontrole trebalo bi predvidjeti određene uvjete. Konkretno, na oznaci dodatka hrani za životinje trebalo bi navesti preporučenu količinu. Ako se ta količina premaši, na oznaci premiksâ trebalo bi navesti određene informacije.
                  
               
                     (9)
                  
                  
                     Činjenica da nije odobrena uporaba dinatrijeva 5’-gvanilata kao aromatske tvari u vodi za piće ne isključuje njegovu uporabu u krmnim smjesama koje se daju u vodi.
                  
               
                     (10)
                  
                  
                     Mjere predviđene u ovoj Uredbi u skladu su s mišljenjem Stalnog odbora za bilje, životinje, hranu i hranu za životinje,
                  
               DONIJELA JE OVU UREDBU:
         
            Članak 1.
            Tvar navedena u Prilogu, koja pripada kategoriji dodataka „osjetilni dodaci” i funkcionalnoj skupini „aromatske tvari”, odobrava se kao dodatak hrani za životinje pod uvjetima utvrđenima u Prilogu.
         
         
            Članak 2.
            Ova Uredba stupa na snagu dvadesetog dana od dana objave u Službenom listu Europske unije.
         
         
            Ova je Uredba u cijelosti obvezujuća i izravno se primjenjuje u svim državama članicama.
            Sastavljeno u Bruxellesu 29. studenoga 2021.
            
               
                  Za Komisiju
               
               
                  Predsjednica
               
               Ursula VON DER LEYEN
            
         
         
            (1)  SL L 268, 18.10.2003., str. 29.
         
         
            (2)  EFSA Journal 2021.;19(6):6619.
      
      
         
            PRILOG
            
                        Identifikacijski broj dodatka
                     
                     
                        Naziv nositelja odobrenja
                     
                     
                        Dodatak
                     
                     
                        Sastav, kemijska formula, opis, analitička metoda
                     
                     
                        Vrsta ili kategorija životinje
                     
                     
                        Najviša dob
                     
                     
                        Najmanja količina
                     
                     
                        Najveća dopuštena količina
                     
                     
                        Ostale odredbe
                     
                     
                        Datum isteka važenja odobrenja
                     
                  
                        mg aktivne tvari po kg potpune krmne smjese s udjelom vlage od 12 %
                     
                  
                        
                           Kategorija: osjetilni dodaci
                        
                        
                           Funkcionalna skupina: aromatske tvari
                        
                     
                  
                        2b627i
                     
                     
                        –
                     
                     
                        Dinatrijev 5’-gvanilat
                     
                     
                        
                           Sastav dodatka
                        
                        Dinatrijev 5’-gvanilat (GMP)
                        Prah
                        
                           Karakteristike aktivne tvari
                        
                        Dinatrijev 5’-gvanilat (hidrirani oblik) dobiven s pomoću Corynebacterium stationis KCCM 10530 i Escherichia coli K-12 KFCC 11067
                        Proizveden fermentacijom
                        Čistoća: najmanje: 97 %
                        Kemijska formula:
                        C10H12N5Na2O8P
                        CAS broj: 5550-12-9
                        EINECS broj: 226-914-1
                        
                           Analitička metoda
                            (1)
                        
                        Za određivanje dinatrijeva 5’-gvanilata (GMP) u dodatku hrani za životinje:
                        
                                    —
                                 
                                 
                                    monografija FAO JECFA „Dinatrijev 5’-gvanilat”
                                 
                              Za određivanje dinatrijeva 5’-gvanilata (GMP) u dodatku hrani za životinje, aromatskim premiksima i vodi:
                        
                                    —
                                 
                                 
                                    tekućinska kromatografija visoke djelotvornosti s UV detekcijom (HPLC-UV)
                                 
                              
                     
                        Sve životinjske vrste
                     
                     
                        –
                     
                     
                        –
                     
                     
                        –
                     
                     
                        
                                    1.
                                 
                                 
                                    Dodatak se u hranu za životinje unosi u obliku premiksa.
                                 
                              
                                    2.
                                 
                                 
                                    U uputama za uporabu dodatka i premiksâ treba navesti uvjete skladištenja i stabilnost pri toplinskoj obradi.
                                 
                              
                                    3.
                                 
                                 
                                    Na oznaci dodatka treba navesti sljedeće:
                                    „Preporučena najveća količina aktivne tvari kada se upotrebljava samostalno ili u kombinaciji s drugim ribonukleotidima do iste količine po kilogramu potpune krmne smjese s udjelom vlage od 12 %: 50 mg”.
                                 
                              
                                    4.
                                 
                                 
                                    Ako bi količina uporabe navedena na oznaci premiksa dovela do prekoračenja količine aktivne tvari u potpunoj krmnoj smjesi iz točke 3., na oznaci premiksa potrebno je navesti funkcionalnu skupinu, identifikacijski broj, naziv i dodanu količinu aktivne tvari.
                                 
                              
                     
                        20. prosinca 2031.
                     
                  
               (1)  Podaci o analitičkim metodama dostupni su na sljedećoj adresi referentnog laboratorija: https://ec.europa.eu/jrc/en/eurl/feed-additives/evaluation-reports